**„Железнице Србије“ ад**

**-** Одбор послодавца за преговоре

за закључивање Анекса IV Колективног

уговора за "Железнице Србије" ад, Београд

**Дана: 26.02.2020. године ПРЕДЛОГ**

**Б е о г р а д**

**З А П И С Н И К бр. 2**

са преговора о закључивању Анекса IV Колективног уговора за „Железнице Србије“ акционарско друштво, Београд, одржаних 26.02.2020. године, са почетком у 14:00 часова у сали 361, на I спрату пословне зграде, ул. Немањина бр. 6 у Београду

Састанку присуствују:

**Одбор за преговоре оснивача:** Марија Исаиловић, Министарство грађевинарства саобраћаја и инфраструктуре, Јелена Илић, Министарство привреде,

**Одбор за преговоре „Железнице Србије“ ад**: Светлана Јелић-Бурић, председник Одбора, Наташа Алексић Капетановић, члан, мр Дејан Бадовинац, члан, Марија Вујовић, члан, Момирка Васић, члан, Илија Радоњић, члан;

**Одбор за преговоре репрезентативних синдиката**: Јелена Јововић, председавајући Одбора, Аида Стојковић, заменик председника, Љиљана Богдановић, члан, Златибор Љубинковић, члан, Срђан Ђорђевић, заменик члана, Ивана Јовичић Ћурчић, заменик члана, Верица Николић, члан, Драгица Зорић Јанковић, члан.

Светлана Јелић-Бурић, председник Одбора за преговоре “Железнице Србије” ад, поздравила је све присутне и отворила састанак. Предложила је следећи

Дневни ред:

1. Усвајање записника број 1. са преговора за закључивање Анекса IV Колективног уговора за „Железнице Србије“ акционарско друштво, Београд, одржаних 30.01.2020. године,

2. Разматрање и усаглашавање текста члана 127. Колективног уговора за “Железнице Србије” акционарско друштво, Београд, и

3. Разно

Дневни ред је једногласно усвојен.

Пре разматрања тачке 1 дневног реда, Светлана Јелић-Бурић је обавестила присутне да је председник Одбора за преговоре оснивача, Мишела Николић, јавила да је спречена да присуствује данашњем састанку, јер припрема документацију за Министарство финасија ради преговора о потребним средствима за нове Прилоге 1.

**Тачка 1:** Усвајање записника број 1. са преговора за закључивање Анекса IV Колективног уговора за „Железнице Србије“ акционарско друштво, Београд, одржаних 30.01.2020. године

Записник број 1 са преговора за закључивање Анекса IV Колективног уговора за “Железнице Србије” ад, одржаних 30.01.2020. године је усвојен, без примедби.

Председник Одбора репрезентативних синдиката, Јелена Јововић, ставила је примедбу на члан 4. став 3. Пословника о раду, и предлаже да се “брише једном у току недеље”, тако да став 3. треба да гласи - “Представници одбора за преговоре репрезентативних синдиката и послодавца могу по потреби у току преговора затражити један или више дана паузе ради консултација.“

Светлана Јелић-Бурић, извршићемо измену како предлажете и доставићемо на потписивање.

**Тачка 2: Разматрање и усаглашавање текста члана 127. Колективног уговора за “Железнице Србије” акционарско друштво, Београд**

Светлана Јелић-Бурић, је казала да је у нацрту Aнекса IV, који је достављен уз позив за састанак, предложен нови текст члана 127. Колективног уговора. Такође је навела да је образована Заједничка комисија за праћење примене одредаба Колективног уговора у складу са досадашњим чланом 127. КУ, али како није било ниједне представке у вези са применом одредаба Колективног уговора, није било ни седница.

Марија Вујовић је прочитала предложени текст члана 127. Колективног уговора за “Железнице Србије” акционарско друштво, Београд.

Јелена Јововић, обавестила је присутне да је Одбор репрезентативних синдиката размотрио предложени текст нацрта Aнекса IV Колективног уговора и предала је Светлани Јелић-Бурић њихог предлог Анекса IV Колективног уговора за “Железнице Србије” ад.

Рекла је да је предложена цена рада предлог свих синдиката у железничким друштвима. Подсећа да је члан 127. Колективног уговора и отказан баш из разлога што нису одржаване седнице Комисије и, предлажу да рок за одржавање конститутивне седнице буде краћи, и то 30 дана од дана ступања на снагу Анекса. Предлажу и да се Анекс IV примењује од исплате зараде за фебруар 2020. године.

**Светлана Јелић-Бурић, предлог репрезентативних синдиката биће достављен свима и предлаже да се текст члана 127. усагласи на следећем састанку, што је и прихваћено.**

**Тачка 3: Разно**

Златибор Љубинковић, истакао је да представници синдиката за време преговарања трпе штету, јер не примају накнаду трошкова за исхрану и превоз, с обзиром да остварују накнаду зараде за време плаћеног одсуства, а фактички долазе свакодневно на рад.

Светлана Јелић - Бурић казала је да ће наведена питања бити решена у сарадњи послодавца и синдиката.

Састанак је завршен у 14,45 часова.

|  |  |
| --- | --- |
| **ЗА ОДБОР ЗА ПРЕГОВОРЕ**  **РЕПРЕЗЕНТАТИВНИХ СИНДИКАТА**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Јелена Јововић** | **ЗА ОДБОР ЗА ПРЕГОВОРЕ**  **„ЖЕЛЕЗНИЦЕ СРБИЈЕ“ АД**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Светлана Јелић-Бурић** |